Rauginti kopūstai

Rauginti kopūstai () – plonai pjaustyti kopūstai, išrūgę fermentavimo būdu, veikiant pieno rūgimo bakterijoms. „Fermented Fruits and Vegetables – A Global SO Perspective“. United Nations FAO. 1998.  Tai vienas iš Vokietijos nacionalinių valgių, taip pat plačiai paplitęs Vidurio ir Rytų Europoje, Nyderlanduose, Suomijoje.

Rauginimui ruošiami kopūstai smulkiai supjaustomi, į juos įmaišoma tarkuotų morkų, taip pat neretai spanguolių, pjaustytų obuolių, kmynų sėklų, viskas pasūdoma. Vokietijoje į raugintus kopūstus neretai dedama kadagių uogiųMimi Sheraton. The German Cookbook: A Complete Guide to Mastering Authentic German Cooking. p. 435. Viskas sudedama į indą ir sumušuma, kad išsiskirtų sultys. Savaime išsiskyrusios rūgimo bakterijos užkonservuoja gaminį. Vėliau kopūstai sudedami į stiklainius ar kitas sandarias talpas ir gali būti laikomi vėsioje temperatūroje keletą mėnesių.

Rauginti kopūstai valgomi šalti kaip užkanda prie įvairių šiltų valgių, Rytų Europoje jais įdaromos bandelės, virtiniai, iš jų verdama kopūstų sriuba, bigosas. Pakepti rauginti kopūstai, paprastai drauge su virtomis bulvėmis, patiekiami prie dešrelių ir sardelių, maltinių (ypač populiaru Vokietijoje). Pensilvanijoje populiaru valgyti raugintus kopūstus su spirgais, Merilande – su Padėkos dienos keptu kalakutu.Pitts, Jonathan. „Sauerkraut and turkey: an essential Baltimore Thanksgiving“. baltimoresun.com JAV raugintų kopūstų taip pat dedama ant dešrainių, sumuštinių.Joseph Mercola, Brian Vaszily, Kendra Pearsall, Nancy Lee Bentley. Dr. Mercola’s Total Health Cookbook & Program. p. 227.

Raugintuose kopūstuose gausu vitaminų C ir K, kurie dėl fermentacijos procesų įsisavinami lengviau, nei iš šviežių kopūstų. Termiškai neapdorotuose raugintuose kopūstuose yra gyvų pieno rūgimo bakterijų ir kitų, fermentavimo ir virškinimo procesą lengvinančių mikroorganizmų.Lipski, Elizabeth (2013). „6“. Digestion Connection: The Simple, Natural Plan to Combat Diabetes, Heart Disease, Osteoporosis, Arthritis, Acid Reflux--And More!. Rodale. p. 63. 

 Šaltiniai 

Kategorija:Rytų Europos virtuvė
Kategorija:Vokiška virtuvė